റിയല്മി ജിടി നിയോ 2 ഇന്ത്യയിലേക്ക് ടീസര് പുറത്ത് ചൈനീസ് സ്മാര്ട്ട്ഫോണ് ബ്രാന്ഡായ റിയല്മി ഇന്ത്യയിലെ ജിടി ശ്രേണി വിപുലീകരിക്കുന്നത്തിന്റെ ഭാഗമായി ജിടി നിയോ 2 പുതുതായി എത്തിക്കുന്നു. അവതരണത്തിന് മുന്പായി റിയല്മി വെബ്സൈറ്റില് പ്രത്യേകം പേജ് ആരംഭിക്കുകയും ഒപ്പം കമ്ബനി ടീസര് ചിത്രങ്ങള് പുറത്ത് വിടുകയും ചെയ്തിട്ടുണ്ട്. ജിടി നിയോ 2 ആണ് പുതുതായി എത്തുന്ന ഫോണ് എന്ന് റിയല്മി ഔദ്യോഗികമായി സ്ഥിരികരിച്ചിട്ടില്ല എങ്കിലും സൂചനകള് വ്യക്തമാണ്. കഴിഞ്ഞ മാസം ആണ് റിയല്മി ജിടി നിയോ 2 ചൈന പുറത്തിറക്കിയത്. ഇതിന് പിന്നാലെ റിയല്മി ഇന്ത്യ സിഇഒ മാധവ് സേത്ത് സ്മാര്ട്ട്ഫോണുകളുടെ കാര്യത്തില് ഉപഭോക്താക്കളുടെ ആവശ്യം മനസ്സിലാകുക എന്ന ലക്ഷ്യത്തോടെ ട്വിറ്ററില് ഒരു പോള് നടത്തിയിരുന്നു. പോളിന് പുറകേ റിയല്മി ജിടി നിയോ 2 ഇന്ത്യയിലേക്ക് കൊണ്ടുവരാന് ഞങ്ങള് തീരുമാനിച്ചു എന്ന് മാധവ് സേത്ത് ട്വീറ്റ് ചെയ്തിരുന്നു. ഇതാണ് ഉടന് വിപണിയിലെത്തുന്നത് റിയല്മി ജിടി നിയോ 2 ആണ് എന്ന സൂചന നല്കുന്നത്. തങ്ങളുടെ പുത്തന് ഫോണിന് 120Hz E4 അമോലെഡ് ഡിസ്പ്ലേയും ക്വാല്കോം സ്നാപ്ഡ്രാഗണ് 870 SoC പ്രോസസറും ഉണ്ടാകുമെന്ന് റിയല്മി ഇന്ത്യ വെബ്സൈറ്റ് വെളിപ്പെടുത്തുന്നു. ഇതേ ഡിസ്പ്ലേയും പ്രോസസറുമാണ് റിയല്മി ജിടി നിയോ 2വിന്. റിയല്മി ജിടി നിയോ 2 യൂറോപ്പില് കറുപ്പ്, നീല, പച്ച നിറങ്ങളിലാണ് വില്പനക്കെത്തിയത്. ഇന്ത്യയിലും ഇതേ നിറങ്ങളില് വില്പനക്കെത്തും എന്നാണ് പ്രതീക്ഷിക്കുന്നത്. 8 ജിബി റാം 128 ജിബി സ്റ്റോറേജ്, 12 ജിബി റാം 256 ജിബി സ്റ്റോറേജ് എന്നിങ്ങനെ രണ്ട് പതിപ്പുകളില് എത്തിയേക്കാവുന്ന സ്മാര്ട്ട്ഫോണിന് ഏകദേശം 30,000 രൂപയ്ക്കടുത്ത് വില പ്രതീക്ഷിക്കാം.